PRIJEDLOG

Na temelju članka 69. stavak 4 Zakona o šumama („Narodne novine“, broj 68/18, 115/18, 98/19, 32/20, 145/20, 101/23, 145/23 i 36/24) i članka 37. Statuta Grada Šibenika („Službeni glasnik Grada Šibenika“, 2/21) Gradsko vijeće Grada Šibenika, na sjednici od ….prosinca 2024. godine, donosi

**PROGRAM**

**utroška sredstava šumskog doprinosa za 2025. godinu**

Članak 1.

Ovim Programom utvrđuje se namjena utroška sredstava šumskog doprinosa za 2025. godinu, kojeg pravne i fizičke osobe, osim malih šumoposjednika, koje obavljaju prodaju proizvoda iskorištavanja šuma (drvni sortimenti), plaćaju u korist Proračuna Grada Šibenika u visini od 5% u odnosu na prodajnu cijenu proizvoda na panju.

Članak 2.

U Proračunu Grada Šibenika za 2025. godinu predviđaju se sredstva prihoda od doprinosa za šume u iznosu od 3.000,00 eura, a utrošit će se, prema Programima građenja i održavanja komunalne infrastrukture u 2025. godini, u svrhu izgradnje i održavanja komunalne infrastrukture na području Grada Šibenika u 2025. godini, i to za održavanje javnih površina.

Članak 3.

Ova Odluka stupa na snagu osmog dana od dana objave u „Službenom glasniku Grada Šibenika“.

KLASA: 363-02/24-01/

URBROJ: 2182-01-03-24-

Šibenik, 2024. godine

GRADSKO VIJEĆE GRADA ŠIBENIKA

 PREDSJEDNIK:

 dr.sc. Dragan Zlatović

O b r a z l o ž e n j e:

 Odredbom članka 69. stavak 1. Zakona o šumama propisano je da pravne i fizičke osobe, osim malih šumoposjednika, koje obavljaju prodaju proizvoda iskorištavanja šuma (drvni asortimenti), plaćaju jedinicama lokalne samouprave šumski doprinos u odnosu na prodajnu cijenu proizvoda na panju.

Odredbom članka 69. stavak 2. Zakona o šumama propisano je da se šumski doprinos u visini od 10% plaća jedinicama lokalne samouprave sa statusom potpomognutih područja utvrđenih posebnim propisom kojim se uređuje upravljanje regionalnim razvojem i jedinicama lokalne samouprave u brdsko-planinskim područjima utvrđenim posebnim propisom, dok se šumski doprinos u ostalim jedinicama lokalne samouprave plaća u visini od 5%.

Sredstva šumskog doprinosa uplaćuju se na poseban račun jedinice lokalne samouprave područja na kojem je obavljena sječa šume i koriste se isključivo za financiranje izgradnje i održavanja komunalne infrastrukture.

Odredbom članka 69. stavak 4. Zakona o šumama propisano je da su jedinice lokalne samouprave radi namjenskog korištenja i kontrole utroška sredstava šumskog doprinosa dužne donijeti Program utroška sredstava šumskog doprinosa.

S osnova šumskog doprinosa za 2025. godinu planiran je prihod Proračuna Grada Šibenika u iznosu od 3.000,00 eura, a koji će se utrošiti za održavanje javnih površina.

Stoga se predlaže Gradskom vijeću Grada Šibenika donošenje Programa utroška sredstava